***ПРОЕКТ***

**Д О Г О В О Р**

**за възлагане на обществена поръчка,чрез публична покана с обект – услуга, с предмет:** „**Предоставяне на услуга по хигиенно поддържане на територията на ГКПП „Капитан Андреево” и КПП „Капитан Петко Войвода”, област Хасково”**

Днес\_\_\_\_\_\_\_\_\_\_\_\_ . \_\_\_\_ . 2013 г. в гр.Хасково между:

**ОБЛАСТНА АДМИНИСТРАЦИЯ – ХАСКОВО** с адрес: гр. Хасково – п.к. 6300, пл. „Свобода” № 5, БУЛСТАТ 836147490, представлявана от **НИКОЛАЙ КИРИЛОВ НАНЕВ** – определен за Вр.и.д. Областен управител на област с административен център град Хасково с Решение на Министерския съвет №315 от 20.05.2013г и **ЯНКА ЦАНКОВА ГЪБОВА** - главен счетоводител , наричана за краткост **ВЪЗЛОЖИТЕЛ**, от една страна

и

………………….. със седалище и адрес на управление: гр. ………, ………….. № ……….., ЕИК: ……………….., представлявано от …………………………– ………., наричано по-долу **ИЗПЪЛНИТЕЛ**, от друга страна,

на основание 101е, ал. 1 от ЗОП, се сключи настоящия договор за възлагане на обществена поръчка, обявена с публина покана, с предмет: „***Предоставяне на услуга по хигиенно поддържане на територията на ГКПП „Капитан Андреево” и КПП „Капитан Петко Войвода”, област Хасково”,*** открита със Заповед № ……..и протокол от 00.00.2013 год. на Комисията за резултатите от разглеждане и оценяване на оферти, утвърден от Областния управител на Област – Хасково, се сключи настоящият договор за следното:

**І. ПРЕДМЕТ НА ДОГОВОРА:**

**Чл.1 (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да реализира обществена поръчка с обект „Предоставяне на услуга по хигиенно поддържане на територията на ГКПП “Капитан Андреево” и КПП „Капитан Петко войвода”,област Хасково” при следните дейности:

Дейност 1. „Сметосъбиране, сметоизвозване на битови отпадъци и поддържане чистотата на териториите на ГКПП „Капитан Андреево” и КПП „Капитан Петко Войвода”, област Хасково”.

Дейност 2. „Озеленяване и поддържане на зелени и тревни площи в зоната на КПП „Капитан Петко Войвода” област Хасково”.

Дейност 3. „Поддържане чистотата на санитарни възли на територията на ГКПП „Капитан Андреево” и КПП „Капитан Петко Войвода”, област Хасково”.

**(2)** Услугата следва да бъде извършена в точно съответствие с Техническото задание на Възложителя и публичната покана.

**(3)** ВЪЗЛОЖИТЕЛЯТ се задължава да създаде на ИЗПЪЛНИТЕЛЯ необходимите условия за изпълнение на предмета на договора и да му заплати извършената работа по цена, при условия и в срокове, уговорени в раздел II на този договор.

**II. ЦЕНИ И НАЧИНИ НА ПЛАЩАНЕ:**

**Чл.2.** ВЪЗЛОЖИТЕЛЯТ изплаща на ИЗПЪЛНИТЕЛЯ възнаграждение за изпълнение на настоящия договор, като общата цена на видовете дейности за целия срок на изпълнение на поръчката до 31.12.2013г. възлиза на .…………………….. / ……………………………………./ лева без включен ДДС.

**Чл.3.** (1). Посочената обща цена в чл.2 от договора е максимална и същата може да не бъда достигната с оглед факта, че на заплащане подлежат единствено действително извършените и приети работи, въз основа на двустранно подписан протокол от Изпълнителя и лицето, упълномощено от Възложителя. Стойностите на извършените отделни дейностите са по ценовото предложение на Изпълнителя, неразделна част от договора.

(2) При заплащане Изпълнителят представя и надлежно оформена фактура, съгласно Закона за счетоводството.

**Чл.4.** Заплащането се осъществява по банков път, по банкова сметка, посочена от ИЗПЪЛНИТЕЛЯ, след одобрение на първостепенния разпоредител с бюджетни кредити – Министерския съвет.

**Чл.5. (1)** Заплащането се извършва на тримесечие, най-късно до 10-то число на месеца, следващ отчетния период.

**(2)** ВЪЗЛОЖИТЕЛЯТ може да разсрочи плащането за изпълнените и приети работи при неосигурено финансиране от първостепенния разпоредител с бюджетни средства, за което не подлежи на санкциониране.

**ІIІ. СРОК НА ДОГОВОРА:**

**Чл.6.** Договорът се сключва за срок до 31.12.2013г. и влиза в сила от датата на неговото подписване.

**IV. ОТЧИТАНЕ НА РАБОТАТА.**

**Чл.7.(1)** Възложителят контролира, приема, подписва и съхранява всички документи по изпълнение на настоящия договор.

**(2)** Чрез лице, изрично упълномощено от Възложителя да следи на място за изпълнението на дейностите, се проверява и документира количеството и качеството на извършените дейности, съобразно изискванията за състоянието на териториите след почистването, посочени в техническото задание.

**(3)** Изпълнението на задълженията на ИЗПЪЛНИТЕЛЯ по договора се установяват с протокол за действително извършена работа, подписан от упълномощеното лице на ВЪЗЛОЖИТЕЛЯ и на ИЗПЪЛНИТЕЛЯ. Изготвянето на протокола се извършва до 30-то число на всеки календарен месец. В протокола се отразява състоянието на качеството на изпълнение на поръчката.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ:**

**Чл.8.** ИЗПЪЛНИТЕЛЯТ се задължава на свой риск и отговорност да осъществи предмета на договора, като спазва техническите условия от публичната покана и действащите национални и международни стандарти в тази област и указанията на ВЪЗЛОЖИТЕЛЯ.

**Чл.9.** ИЗПЪЛНИТЕЛЯТ се задължава при осъществяване на дейността си да спазва всички нормативни актове, регламентиращи дейностите по този договор, както и нормативната уредба за опазване на околната среда и всички нормативно установени санитарно-хигиенни изисквания.

**Чл.10.** ИЗПЪЛНИТЕЛЯТ се задължава да спазва правилата за безопасност на работа и съответните вътрешни и общовалидни заповеди за територията на ГКПП „Капитан Андреево” и КПП „Капитан Петко Войвода”.

**Чл.11.** ИЗПЪЛНИТЕЛЯТ се задължава при изпълнението на възложените видове работи да предостави и използва оборудване, машини и технически съоръжения, които отговарят на българските държавни стандарти.

**Чл.12.** ИЗПЪЛНИТЕЛЯТ се задължава незабавно да информира ВЪЗЛОЖИТЕЛЯ за всички обстоятелства, които могат да повлияят и/или попречат за изпълнението на задълженията по настоящия договор.

**Чл.13.** За вреди, причинени на лица, публично или частно имущество, при или по повод осъществяване предмета на настоящия договор, отговорност носи изцяло ИЗПЪЛНИТЕЛЯТ.

**Чл.14.** ИЗПЪЛНИТЕЛЯТ се задължава да извършва услугата постоянно до изтичане на срока, посочен в чл.6 на раздел ІIІ.

**Чл.15.** **(1).** ИЗПЪЛНИТЕЛЯТ има право да получи уговореното в този договор възнаграждение в предвидения срок и по предвидения начин на плащане.

**(2)** ИЗПЪЛНИТЕЛЯТ се задължава да обезпечи за своя сметка всички застраховки и обезщетения по отношение на своя персонал и собственост, когато това е предвидено в закон.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.16.** ВЪЗЛОЖИТЕЛЯТ се задължава да предостави на ИЗПЪЛНИТЕЛЯ безпрепятствен достъп до обекта с цел изпълнение на договорените задължения.

**Чл.17.** **(1)** ВЪЗЛОЖИТЕЛЯТ има право по всяко време да изисква и получава информация относно хода на изпълнение на настоящия договор, да дава разпореждания по изпълнението му, както и да упражнява контрол върху качеството на извършваната услуга във връзка с осъществяване предмета на договора, по начин, който да не възпрепятства работата на ИЗПЪЛНИТЕЛЯ и да не нарушава оперативната му самостоятелност.

**(2)** При констатация на недостатъци възложителят поставя условия за отстраняването им от ИЗПЪЛНИТЕЛЯ и му определя срок за това. Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, освен ако водят до съществено отклонение от предмета на поръчката.

**(3)** Наличието и направените констатации в протокола, относно изпълнението или неизпълнението на дейностите, са предпоставка за изпълнението на задължението на ВЪЗЛОЖИТЕЛЯ по чл.3 от настоящия договор.

**Чл.18.** ВЪЗЛОЖИТЕЛЯТ има право да откаже приемане и заплащане на некачествено извършени услуги от ИЗПЪЛНИТЕЛЯ.

**Чл.19.** ВЪЗЛОЖИТЕЛЯТ е длъжен да изплати уговореното възнаграждение по реда, предвиден в този договор.

**VII. ГАРАНЦИЯ ЗА ИЗПЪЛНЕНИЕ**

**Чл. 20. (1)** Гаранцията за изпълнение на договора се определя от ВЪЗЛОЖИТЕЛЯв размер на 2 % от стойността по чл. 2 от настоящия договор без ДДС, представляващи ……………………………. лева без включен ДДС.

**(2)** Гаранцията се предоставя под формата на *(банкова гаранция/депозит на парична сума*).

**(3)** Гаранцията за изпълнение се освобождава в срок до 10 (десет) работни дни след подписване на последния протокол.

**(4)** При освобождаване на гаранцията за изпълнение на ИЗПЪЛНИТЕЛЯне се дължат лихви.

**(5)** ВЪЗЛОЖИТЕЛЯТзадържа гаранцията за изпълнение на договора, ако в процеса на неговото изпълнение възникне спор между страните. ВЪЗЛОЖИТЕЛЯТима право да удържа суми от стойността на гаранцията по чл.20 от договора.

**(6)** Когато е представена банковагаранцията, същата е със срок на валидност, срока на изпълнение на договора плюс 20 (двадесет) дни. Банковата гаранция трябва да е неотменяема, безусловна и да покрива 100 % от стойността на гаранцията за изпълнение. ВЪЗЛОЖИТЕЛЯТ има право да пристъпи към упражняване на правата по гаранцията при условията на предходните алинеи. Когато се позовава на “непреодолима сила”, промени срока или забави изпълнението на договора, ИЗПЪЛНИТЕЛЯТ се задължава да удължи срока на банковата гаранция за срок, посочен от ВЪЗЛОЖИТЕЛЯ.

**VІIІ. НЕУСТОЙКИ:**

**Чл.21.** При забава на плащането на дължимата сума по чл.2, ВЪЗЛОЖИТЕЛЯТ дължи неустойка в размер на 0,1 % за всеки просрочен ден, но не повече от 10%, освен в случаите, когато размерът на уоверената неустойка не е достатъчен за компенсация на реално настъпилите вреди. В такъв случай, ВЪЗЛОЖИТЕЛЯТ има възможността да търси обезщетение за вреди надхвърлящи размера на неустойката, съгласно чл. 24 от настоящия договор.

**Чл.22.** При забава в изпълнение на някои от видовете дейности, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0.1% върху цената за съответния вид дейност. Същата се удържа от възнаграждението, чието плащане предстои.

**Чл.23.** При лошо, некачествено изпълнение, ИЗПЪЛНИТЕЛЯТ е длъжен да отстрани незабавно, за своя сметка недостатъците.

**Чл.24.** Уговорените в предходните членове неустойки не препятстват търсенето на обезщетения за по-големи вреди по общия ред.

**IX. ФОРСМАЖОРНИ СЪБИТИЯ**

**Чл.25. (1)** Страните по настоящия договор не носят отговорност за неизпълнение на задълженията си при настъпването на форсмажорно събитие. Срокът за изпълнение на задължението се продължава с периода, през който изпълнението е било спряно. Клаузата не засяга права или задължения на страните, които са възникнали и са били дължими преди настъпването на форсмажорното събитие.

**(2)** Страната, която е засегната от форсмажорното събитие, следва в максимално кратък срок след установяване на събитието, да уведоми другата страна, както и да представи доказателства (съответните документи, издадени от компетентния орган) за появата, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя последващи известия за начина, по който форсмажорното събитие спира изпълнението на задълженията й, както и за степента на спиране.

**(3)** В случаите на възпрепятстване на **ИЗПЪЛНИТЕЛЯ,** поради форсмажорно събитие да осъществява дейностите по настоящия договор, сроковете по договора спират да текат, като не може да се търси отговорност за неизпълнение или забава.

**(4)** Страните не носят отговорност една спрямо друга по отношение на вреди, претърпени като последица от форсмажорно събитие.

**(5)** През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно, да продължат да изпълняват задълженията си по договора, които не са възпрепятствани от форсмажорното събитие.

**(6)** Изпълнението на задълженията се възобновява след отпадане на събитията, довели до спирането му

**Чл.26. (1)** Форсмажорното събитие (непреодолима сила) по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно или за определено време, или изцяло.

**(2)** Не е налице непреодолима сила, ако съответното събитие се е случило вследствие на неположена дължима грижа от страна по настоящия договор или при полагане на дължимата грижа това събитие може да бъде преодоляно.

**Х. КОНТРОЛ И УКАЗАНИЯ**

**Чл.27.(1) ВЪЗЛОЖИТЕЛЯТ** може по всяко време да осъществява контрол по изпълнението на настоящия договор, стига с това да не се възпрепятства работата на **ИЗПЪЛНИТЕЛЯ** и да не се нарушава оперативната му самостоятелност.

**(2)** Указанията на **ВЪЗЛОЖИТЕЛЯ,** дадени чрез лицето изрично определено, за да следи за качественото и навременно изпълнение на възложените дейности, са задължителни за **ИЗПЪЛНИТЕЛЯ**

**XI. ЗАСТРАХОВАНЕ И ОБЕЗЩЕТЕНИЯ**

**Чл.28. (1) ИЗПЪЛНИТЕЛЯТ** ще носи пълна отговорност за изпълняваните от него дейности от датата на подписване на договора до деня на изтичане на срока за изпълнение на договора. В случай на повреди и щети поради каквото и да е причина, възникнали при изпълнение на видовете работи, или при части от тях, или на неговата механизация, **ИЗПЪЛНИТЕЛЯТ** ги отстранява за своя сметка.

**(2) ИЗПЪЛНИТЕЛЯТ** е отговорен за всички застраховки и обезщетения по отношение на своя персонал и собственост.

**XIІ. ОБЩИ УСЛОВИЯ:**

**Чл.29.** Настоящият договор се прекратява:

**(1)** С изтичане срока на договора.

**(2)** По взаимно съгласие между страните, изразено в писмена форма.

**(3)** При настъпване на обективна невъзможност за изпълнение на възложената работа, която следва да се докаже.

**(4)** Ако в последваща промяна на нормативната иподдържането чистотата на ГКПП не бъде предоставено в правомощията на Областния управител, договорът се прекратява автоматично, без да се дължи предизвестие към избрания за изпълнител, както и обезщетение за предсрочното прекратяване на договора.

**(5)** С едностранно изявление на ВЪЗЛОЖИТЕЛЯ - при установяване съществени нарушения и неизпълнения на задълженията на ИЗПЪЛНИТЕЛЯ, водещо до пълно неизпълнение на договора - чрез отправяне на седемдневно писмено предизвестие с обратна разписка до ИЗПЪЛНИТЕЛЯ, за разваляне на договора.

**(6)** С едностранно изявление на ВЪЗЛОЖИТЕЛЯ – при възникване на обстоятелства след сключването му, в резултат на които ВЪЗЛОЖИТЕЛЯТ не може да изпълни своите задължения /невъзможност да се осигури финансиране, промяна в нормативната база и др/, за което не подлежи на санкциониране.

**(7)** В случай на предсрочно прекратяване договора, освен по ал.4 и ал.5 на настоящия член, ВЪЗЛОЖИТЕЛЯТ изплаща на ИЗПЪЛНИТЕЛЯ направените разходи по договора към момента на неговото прекратяване, след констатиране на изпълнената дейност с констативен протокол.

**(8)** Страните по настоящия договор за обществена поръчка, възложена чрез публична покана, не могат да го изменят.

**XIII. ДРУГИ УСЛОВИЯ**

**Чл.30.** Нищожността на някоя клауза от настоящия договор не води до нищожност на друга клауза или на договора като цяло.

**Чл.31.(1).**Настоящият договор не може да бъде изменян.

**(2).** Оферираната цена в чл. 2 от настоящия договор не подлежи на актуализация, съобразно определени коефиценти, във връзка с инфлационни процеси и др. икономически процеси.

**Чл.32.** За неуредените в настоящия договор въпроси се прилагат разпоредбите на действащото законодателство на Република България.

**Чл.33.** Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс и другите съотносими нормативни актеове от националното законодателство.

**Чл. 34.** Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

**Чл.35.** При промяна на данните, посочени по-горе, всяка от страните е длъжна да уведоми другата в седемдневен срок от настъпване на промяната.

Настоящият договор се изготви и подписа в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ.**

**ПРИЛОЖЕНИЯ:**

– Ценово предложение.

**ВЪЗЛОЖИТЕЛ ИЗПЪЛНИТЕЛ**

**ОБЛАСТЕН УПРАВИТЕЛ НА ………………………..**

**ОБЛАСТ – ХАСКОВО: ГР. ………………**

**………………………………… ………………………..**

**/НИКОЛАЙ НАНЕВ/ /………………/**

**ГЛАВЕН СЧЕТОВОДИТЕЛ:**

**…………………………………………**

**/ЯНКА ГЪБОВА/**